CELEX: 32020D0902
Language: el
Date: 2020-06-29 00:00:00
Title: Απόφαση (ΚΕΠΠΑ) 2020/902 του Συμβουλίου της 29ης Ιουνίου 2020 για την τροποποίηση της απόφασης 2013/354/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS)

30.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 207/30
               
            
         ΑΠΟΦΑΣΗ (ΚΕΠΠΑ) 2020/902 ΤΟΥ ΣΥΜΒΟΥΛΙΟΥ
         της 29ης Ιουνίου 2020
         για την τροποποίηση της απόφασης 2013/354/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 3 Ιουλίου 2013, το Συμβούλιο εξέδωσε την απόφαση 2013/354/ΚΕΠΠΑ (1), με την οποία παρατάθηκε η εντολή της EUPOL COPPS από 1ης Ιουλίου 2013.
                  
               
                     (2)
                  
                  
                     Στις 28 Ιουνίου 2019 το Συμβούλιο εξέδωσε την απόφαση (ΚΕΠΠΑ) 2019/1114 (2), η οποία τροποποίησε την απόφαση 2013/354/ΚΕΠΠΑ και την παρέτεινε από την 1η Ιουλίου 2019 έως τις 30 Ιουνίου 2020.
                  
               
                     (3)
                  
                  
                     Η Επιτροπή Πολιτικής και Ασφάλειας («ΕΠΑ») συμφώνησε στις 28 Μαρτίου 2019 και επιβεβαίωσε στις 16 Απριλίου 2020 ότι η αποστολή θα πρέπει να παραταθεί με την ίδια εντολή για περαιτέρω περίοδο 12 μηνών, έως τις 30 Ιουνίου 2021, με την προϋπόθεση ότι η αποστολή θα υποστεί στρατηγική αναθεώρηση μόλις το επιτρέψουν οι περιστάσεις.
                  
               
                     (4)
                  
                  
                     Θα πρέπει να χορηγηθεί στην EUPOL COPPS ποσό δημοσιονομικής αναφοράς για τη νέα αυτή περίοδο ενός έτους.
                  
               
                     (5)
                  
                  
                     Στις 14 Μαΐου 2020 η ΕΠΑ συμφώνησε επιπλέον ότι ο κ. Kauko AALTOMAA, ο οποίος διορίστηκε αρχηγός αποστολής στις 28 Σεπτεμβρίου 2017 με την απόφαση (ΚΕΠΠΑ) 2017/1802 της Επιτροπής Πολιτικής και Ασφάλειας (3), και του οποίου η εντολή παρατάθηκε στις 2 Ιουλίου 2019 με την απόφαση (ΚΕΠΠΑ) 2019/1165 της Επιτροπής πολιτικής και ασφαλείας (4) έως τις 30 Ιουνίου 2020, θα πρέπει να συνεχίσει να ασκεί τα καθήκοντα αυτά έως τις 30 Σεπτεμβρίου 2020.
                  
               
                     (6)
                  
                  
                     Η απόφαση 2013/354/ΚΕΠΠΑ θα πρέπει να τροποποιηθεί αναλόγως.
                  
               
                     (7)
                  
                  
                     Η EUPOL COPPS θα διεξαχθεί στο πλαίσιο μιας κατάστασης που ενδέχεται να επιδεινωθεί και να παρεμποδίσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2013/354/ΚΕΠΠΑ τροποποιείται ως εξής:
            
                        (1)
                     
                     
                        Στο άρθρο 6 προστίθεται η ακόλουθη παράγραφος:
                        
                           «8.   Αρχηγός αποστολής για την περίοδο από την 1η Ιουλίου 2020 έως τις 30 Σεπτεμβρίου 2020 είναι ο κ. Kauko AALTOMAA.».
                        
                     
                  
                        (2)
                     
                     
                        Στο άρθρο 12 παράγραφος 1, προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται για την κάλυψη δαπανών που αφορούν την EUPOL COPPS για την περίοδο από την 1η Ιουλίου 2020 έως τις 30 Ιουνίου 2021 ανέρχεται σε 12 651 893,91 EUR.».
                     
                  
                        (3)
                     
                     
                        Στο άρθρο 15, η τρίτη παράγραφος αντικαθίσταται από το ακόλουθο κείμενο:
                        «Λήγει στις 30 Ιουνίου 2021.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Ιουλίου 2020.
         
         
            Βρυξέλλες, 29 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Απόφαση 2013/354/ΚΕΠΠΑ του Συμβουλίου, της 3ης Ιουλίου 2013, για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (ΕΕ L 185 της 4.7.2013, σ. 12).
         
            (2)  Απόφαση (ΚΕΠΠΑ) 2019/1114 του Συμβουλίου, της 28ης Ιουνίου 2019, για την τροποποίηση της απόφασης 2013/354/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (ΕΕ L 176 της 1.7.2019, σ. 5).
         
            (3)  Απόφαση (ΚΕΠΠΑ) 2017/1802 της Επιτροπής Πολιτικής και Ασφάλειας, της 28ης Σεπτεμβρίου 2017, σχετικά με τον διορισμό του αρχηγού αποστολής της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) (EUPOL COPPS/1/2017) (ΕΕ L 259 της 7.10.2017, σ. 20).
         
            (4)  Απόφαση (ΚΕΠΠΑ) 2019/1165 της Επιτροπής Πολιτικής και Ασφάλειας, της 2ας Ιουλίου 2019, για την παράταση της θητείας του αρχηγού της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) (EUPOL COPPS/1/2019) (ΕΕ L 182 της 8.7.2019, σ. 43).